Πολιτική για το περιβάλλον Η πολιτική της Κοινότητας στον τομέα του περιβάλλοντος αποβλέπει σε υψηλό επίπεδο προστασίας και λαμβάνει υπόψη την ποικιλομορφία των καταστάσεων στις διάφορες περιοχές της Κοινότητας. Στηρίζεται στις αρχές της προφύλαξης και της προληπτικής δράσης, της επανόρθωσης των καταστροφών του περιβάλλοντος, κατά προτεραιότητα στην πηγή, καθώς και στην αρχή «ο ρυπαίνων πληρώνει». (…) Κατά την εκπόνηση της πολιτικής της (…), η Κοινότητα λαμβάνει υπόψη τα διαθέσιμα επιστημονικά και τεχνικά δεδομένα (…) (Άρθρο 174 της συνθήκης)

Στόχοι Θέση σε λειτουργία ευρωπαϊκού δικτύου ενημέρωσης και παρατήρησης σχετικά με το περιβάλλον, για την παροχή στην Κοινότητα και στα κράτη μέλη αντικειμενικών, αξιόπιστων και συγκρίσιμων σε ευρωπαϊκό επίπεδο πληροφοριών προκειμένου: α) να λαμβάνουν τα αναγκαία μέτρα για την προστασία του περιβάλλοντος, β) να αξιολογούν τα αποτελέσματά τους, γ) να διασφαλίζουν την ορθή ενημέρωση του κοινού για την κατάσταση του περιβάλλοντος.

Καθήκοντα — Παροχή των αναγκαίων αντικειμενικών πληροφοριών, στην Κοινότητα και στα κράτη μέλη για την κατάρτιση και την εφαρμογή ορθών και αποτελεσματικών περιβαλλοντικών πολιτικών. — Καταγραφή, παραβολή και εκτίμηση των δεδομένων περί της καταστάσεως του περιβάλλοντος, εκπόνηση εκθέσεων για την ποιότητα καθώς και για τις πιέσεις που αυτό υφίσταται στο έδαφος της Κοινότητας. — Συμβολή στην εξασφάλιση της συγκρισιμότητας των περιβαλλοντικών δεδομένων σε ευρωπαϊκό επίπεδο και, εφόσον απαιτείται, προώθηση, διά των κατάλληλων μέσων, μιας καλύτερης εναρμόνισης των μεθόδων μέτρησης. — Προώθηση της ενσωμάτωσης των ευρωπαϊκών περιβαλλοντικών πληροφοριών σε διεθνή προγράμματα. — Δημοσίευση ανά πενταετία έκθεσης για την κατάσταση, την εξέλιξη και τις προοπτικές του περιβάλλοντος. — Ενθάρρυνση της ανάπτυξης τεχνικών πρόβλεψης σχετικά με το περιβάλλον καθώς και μεθόδων αποτίμησης του κόστους των ζημιών που προκαλούνται στο περιβάλλον και ανταλλαγή πληροφοριών σχετικά με τις τεχνολογίες για την πρόληψη των ζημιών. — Ενθάρρυνση της ανάπτυξης μεθόδων για την αποτίμηση του κόστους των ζημιών που προκαλούνται στο περιβάλλον και του κόστους των πολιτικών πρόληψης, προστασίας και αποκατάστασης στον τομέα του περιβάλλοντος.

1. Διοικητικό Συμβούλιο Σύνθεση — ένας εκπρόσωπος ανά κράτος μέλος, — δύο εκπρόσωποι της Επιτροπής, — δύο επιστημονικές προσωπικότητες που διορίζονται από το Ευρωπαϊκό Κοινοβούλιο. Καθήκοντα Έγκριση του προγράμματος εργασίας και διασφάλιση της εκτέλεσής του. 2. Εκτελεστικός διευθυντής Διορίζεται από το διοικητικό συμβούλιο κατόπιν πρότασης της Επιτροπής. 3. Συμβουλευτικό forum Απαρτίζεται από έναν εκπρόσωπο ανά κράτος μέλος, παρέχει συμβουλές στον εκτελεστικό διευθυντή. 4. Επιστημονική επιτροπή Απαρτίζεται από προσωπικότητες που διαθέτουν ιδιαίτερη εξειδίκευση στον τομέα του περιβάλλοντος. 5. Εξωτερικός έλεγχος Ευρωπαϊκό Ελεγκτικό Συνέδριο. 6. Αρμόδια για τη χορήγηση απαλλαγής αρχή Κοινοβούλιο, κατόπιν σύστασης του Συμβουλίου.

Οριστικός προϋπολογισμός 2006 37,1 εκατομμύρια ευρώ (32,1 εκατομμύρια ευρώ), κοινοτική επιχορήγηση: 75 % (84 %) Προσωπικό στις 31 Δεκεμβρίου 2006 Στον πίνακα προσωπικού προβλέπονται 115 (115) θέσεις, εκ των οποίων έχουν πληρωθεί: 110 (107) +47 (34) λοιπές θέσεις (συμβάσεις επικουρικών υπαλλήλων, αποσπασμένοι εθνικοί εμπειρογνώμονες, τοπικοί υπάλληλοι και προσωρινά απασχολούμενο προσωπικό) Σύνολο προσωπικού: 115 (115) υπάλληλοι, εκ των οποίων ασκούν: — λειτουργικά καθήκοντα: 72 (72) — διοικητικά καθήκοντα: 42 (42) — μεικτά καθήκοντα: 1 (1)